Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: nyújtott állami támogatások tilalma alóli mentességek egységes rendjéről szóló 163/2001. (IX. 14.) Korm. rendelet
Paragraph Index: 314

9. számú mellékletében meghatározott bejelentési űrlapot az előirányzatért kormányzati felelősséggel felruházott szerv vagy az előirányzat kezelésére jogszabály által felhatalmazott szerv vezetője az éves költségvetés elfogadását követően és a pályázati felhívás kiadását megelőzően köteles megküldeni az ÁHH részére. A pályázati felhívás tervezetet az ÁHH az Országos Támogatási Monitoring Rendszer (a továbbiakban: OTMR) kompatibilitás, valamint a vállalkozásoknak nyújtott állami támogatások tilalma alóli mentességek egységes rendjéről szóló 163/2001. (IX. 14.) Korm. rendelet 9. számú mellékletének 15. pontjában foglaltak szempontjából egyetértési joggal kapja meg. Egyetértése esetén regisztrálja a pályázati felhívás adatait az OTMR-be. Az e rendelet 8/a. számú melléklete megküldése papír alapon vagy elektronikus módon történhet. Ez utóbbi módon történő továbbítás esetén papír alapon is meg kell küldeni a pályázati felhívás tervezetét. Az ÁHH-nak a beérkezést követő 10 napon belül kell nyilatkoznia.”

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes